标题：赫居世居西干
事记
建国传说据《三国史记》和《三国遗事》记载，古朝鲜‘遗民 分居山谷之间为六村’（今韩国庆尚道的杨山村（양산촌）、高墟村（고허촌）、珍支村（진지촌）、大树村（대수촌）、加利村（加利村）和高耶村（高耶村）六个村庄）。而三韩的前身辰国也在同期覆灭。前69年， 6个村庄的首领聚集在一起讨论建立一个国家并推举一名国王。这时，一束奇异的光从天空照在杨山林中的萝井上。一匹白马从天而降。高墟村的首领在奇光所到之处发现一个巨蛋。一个男孩从蛋中破壳而出。男孩身上发着光，树林里的鸟儿和动物为之舞蹈。这个男孩就是后来的赫居世居西干。高墟村的首领收养了这名男孩。在这男孩13岁大的时候，6个村庄的首领推崇该男孩为国王，定国号为徐那伐（서나벌）。赫居世居西干后与龙女阏英完婚。建国治世据《三国史记》记载，前41年，赫居世居西干和阏英巡游新罗国，帮助新罗国民提高农业产量，被新罗人奉为二圣（이성）。前37年，赫居世居西干在今韩国庆州建新罗国都金城（금성）。前32年春正月“营宫室于金城”。前28年，乐浪入侵新罗。看到新罗人民丰衣足食，门不上锁，乐浪人相谓曰“此方民不相盗 可谓有道之国 吾侪潜师而袭之 无异于盗 得不愧乎”乃引还。前20年，马韩首领要求新罗进贡。新罗当时派瓠公去了马韩。由于没有带贡品，马韩首领非常恼火。瓠公于是指责马韩的无礼。马韩首领决定将瓠公处死，但得到周围人的阻拦。瓠公后来被允许回到新罗。前5年，东沃沮遣使到新罗。 赫居世居西干赠送了20匹马。
《三国史记》记载
始祖，姓朴氏讳赫居世。前汉孝宣帝五凤元年甲子【注：公元前57年】， 四月丙辰（一曰正月十五日）， 即位，号居西干， 时年十三。 国号徐那伐。先是，朝鲜遗民分居山谷之间， 为六村： 一曰阏川杨山村，二曰突山高墟村，三曰#山珍支村( 或云干珍村 )，四曰茂山大树村，五曰金山加利村，六曰明活山高耶村，是为辰韩六部。 高墟村长苏伐公望杨山麓， 萝井傍林间， 有马跪而嘶， 则往观之， 忽不见马， 只有大卵。 剖之， 有婴儿出焉，焉则收而养之。 及年十余岁， 岐#然夙成。 六部人以其生神异， 推尊之， 至是立为君焉。 辰人谓瓠为朴， 以初大卵如瓠， 故以朴为姓。 居西干， 辰言王。（或云呼贵人之称。）
四年， 夏四月辛丑朔， 日有食之。
五年， 春正月， 龙见於阏英井，右脇诞生女儿。 老妪见而异之， 收养之， 以井名名之。 及长有德容。始祖闻之， 纳以为妃， 有贤行， 能内辅， 时人谓之二圣。
八年， 倭人行兵， 欲犯边， 闻始祖有神德， 乃还。
九年， 春三月， 有星孛于王良。
十四年， 夏四月， 有星孛于参。
十七年， 王巡抚六部， 妃阏英从焉。 劝督农桑， 以尽地利。
十九年， 春正月， 卞韩以国来降。
二十一年， 筑京城， 号曰金城。是岁， 高句丽始祖东明立。
二十四年， 夏六月壬申晦， 日有食之。
二十六年， 春正月， 营宫室於金城。
三十年， 夏四月己亥晦， 日有食之。 乐浪人将兵来侵， 见边人夜户不#，露积被野， 相谓曰： “此方民， 不相盗， 可谓有道之国。 吾#潜师而袭之， 无异於盗， 得不愧乎？” 乃引还。
三十二年， 秋八月乙卯晦， 日有食之。
三十八年， 春二月， 遣瓠公聘於马韩，马韩王让瓠公曰： “辰、卞二韩为我属国， 比年不输职贡， 事大之礼， 其若是乎？” 对曰： “我国自二圣肇兴， 人事修， 天时和， 仓庾充实， 人民敬让。 自辰韩遗民， 以至卞韩乐浪倭人， 无不畏怀， 而吾王谦虚， 遣下臣修聘， 可谓过於礼矣， 而大王赫怒， 劫之以兵， 是何意耶？” 王愤欲杀之， 左右谏止， 乃许归。 前此， 中国之人， 苦秦乱， 东来者众， 多处马韩东， 与辰韩杂居， 至是寝盛。 故马韩忌之有责焉。 瓠公者， 未详其族姓。 本倭人， 初以瓠系腰，渡海而来， 故称瓠公。
三十九年， 马韩王薨。 或说上曰： “西韩王前辱我使， 今当其丧， 征之其国， 不足平也？” 上曰： “幸人之灾， 不仁也。” 不从， 乃遣使吊慰。
四十年， 百济始祖温祚立。
四十三年， 春二月乙酉晦， 日有食之。
五十三年， 东沃沮使者来，献良马二十百匹， 曰：“寡君闻南韩有圣人出， 故遣臣来享。”
五十四年， 春二月己酉， 星孛于河鼓。
五十六年， 春正月辛丑朔， 日有食之。
五十九年， 秋九月戊申晦， 日有食之。
六十年， 秋九月，二龙见於金城井中， 暴雷雨， 震城南门。
六十一年， 春三月， 居西干升遐， 葬蛇陵，在#岩寺北。
《三国遗事》记载
记载一……
新罗始祖赫居世即位十九年壬午。卞韩人以国来降。新旧唐书云。卞韩苗裔在乐浪之地後汉书云。卞韩在南。马韩在西。辰韩在东致远云。卞韩。百济也按本记。温祚之起。在鸿嘉四年甲辰。则後於赫世东明之世。四十馀年。而唐书云。卞韩苗裔在乐浪之地云者。谓温祚之系出自东明故云耳。或有人出乐浪之地。
立国於卞韩。与马韩等并峙者。在温祚之前尔。非所都在乐浪之北也。或者滥九龙山亦名卞那山。故以高句丽为卞韩者盖谬。当以古贤之说为是。百济地自有卞山。故云卞韩。百济全盛之时。十五万二千三百户辰韩（亦作秦韩）
後汉书云。辰韩耆老自言。秦之亡人来适韩国。而马韩割东界地以与之。相呼为徒。有似秦语。故或名之为秦韩。有十二小国。各万户。称国。又崔致远云。辰韩本燕人避之者。故取涿水之名。称所居之邑里。云沙涿。
……
加伊宅第四十九宪康大王代。城中无一草屋。接角连墙。歌吹满路。昼夜不绝新罗始祖赫居世王辰韩之地。古有六村。一曰阏川杨山村。南今昙严寺。长曰谒平。初降于瓢嵒峰。是为及梁部李氏祖（奴礼王九年置。名及梁部本朝太祖天福五年庚子。改名中兴部。波替东山彼上东村属焉）。二曰突山高墟村。长曰蘇伐都利。初降于兄山。是为沙梁部（梁读云道。或作涿。亦音道）郑氏祖。今曰南山部。仇良伐麻等乌道北回德等南村属焉（称今曰者。大祖所置也。下例知）。三曰茂山大树村。长曰俱（一作仇）礼马。初降于伊山（一作皆比山）是为渐梁（一作涿）部。又牟梁部孙氏之祖今云长福部。朴谷村等西村属焉。四曰觜山珍支村长曰智伯虎。初降于花山。是为本彼部崔氏祖。今曰通仙部。柴巴等东南村属焉。
  致远乃本彼部人也。今皇龙寺南味吞寺南有古墟。云是崔侯古宅也。殆明矣。五曰金山加利村（今金刚山柏栗寺之北山也）长曰祇沱（一作只他）初降于明活山。是为汉岐部。又作韩岐部斐氏祖。今云加德部。上下西知乃貌等东村属焉。六曰明佸山高耶村。长曰虎珍。初降于金刚山。是为习比部薛氏祖。今临川部。勿伊村仍仇村阙谷（一作葛谷）等东北村属焉。按上文此六部之祖。似皆从天而降。弩礼王九年始改六部名。又赐六姓。令俗中兴部为母。长福部为父。临川部为子。加德部为女。其实未详。前汉地节元年壬子（古本云建虎元年。又云建元三年等。皆误）三月朔。六部祖各率子弟。俱会於阏川岸上。议曰。我辈上无君主临理蒸民。民皆放逸。自从所欲。盖觅有德人。为之君主。立邦设都乎。於是乘高南望。杨山下萝井傍。异气如电光垂地。有一白马跪拜之状。寻捡之。有一紫卵（一云青大卵）马见人长嘶上天。剖其卵得童男。形仪端美。惊异之。俗於东泉身生光彩。鸟兽率舞。天地振动。日月清明。因名赫居世王（盖乡言也。或作弗矩内王言光明理世也。说者云。是西述圣母之所诞也。故中华人赞仚桃圣母。有娠贤肇邦之语是也。乃至鸡龙现瑞产阏英。又焉知非西述圣母之所现耶）位号曰居瑟邯（或作居西干。初开□之时。自称云。阏智居西干一起。因其言称之。自後为王者之尊称）时人争贺曰。今天子已降。宜觅有德女君配之。是日沙梁里阏英井（一作娥利英井）边有鸡龙现。而左胁诞生童女（一云龙现死。而剖其腹得之）姿容殊丽。然而唇似鸡觜。将浴於月城北川。其觜拨落。
因名其川曰拨川。营宫室於南山西麓（今昌林寺）奉养二圣儿。男以卵生卵如瓠。
乡人以瓠为朴。故因姓朴。女以所出井名。名之二圣。年至十三岁。以五凤元年甲子。男立为王。仍以女为后。国号徐罗伐。又徐伐（今俗训京字云徐伐。以此故也）或云斯罗。又斯卢。初王生於鸡井。故或云鸡林国。以其鸡龙现瑞也。一说。脱解王时得金阏智。而鸡鸣於林中。乃改国号为鸡林。後世遂定新罗之号。
理国六十一年。王升于天七日。後遗体散落于地。后亦云亡。国人欲合而葬之。
有大蛇逐禁。各葬五体为五陵。亦名蛇陵。昙严寺北陵是也。太子南解王继位第二南解王南解居西干。亦云次次雄。是尊长之称。唯此王称之父赫居世。母阏英夫人。妃云帝夫人（一作云梯。今迎日县西有云梯山圣母。祈旱有应）前汉平帝元始四年甲子。即位。御理二十一年。以地皇四年甲申崩。此王乃三皇之弟。一云。按三国史云。新罗称王曰居西干。辰言王也。或云。呼贵人之称。或曰。次次雄。或作慈充金大问云。次次雄方言谓巫也。世人以巫事鬼神尚祭祀。故畏敬之。遂称尊长者为慈充。或云。尼师今。言谓齿理也。初南解王薨。子弩礼让位於脱解。
……记载二新罗始祖赫居世王
辰韩之地。古有六村。一曰阏川杨山村。南今昙严寺。长曰谒平。初降于瓢嵓峰。是为及梁部李氏祖(奴礼王九年置。名及梁部本朝太祖天福五年庚子。改名中兴部。波替东山彼上东村属焉)。二曰突山高墟村。长曰苏伐都利。初降于兄山。是为沙梁部(梁读云道。或作涿。亦音道)郑氏祖。今曰南山部。仇良伐麻等乌道北回德等南村属焉(称今曰者。大祖所置也。下例知)。三曰茂山大树村。长曰俱(一作仇)礼马。初降于伊山(一作皆比山)是为渐梁(一作涿)部。又牟梁部孙氏之祖今云长福部。朴谷村等西村属焉。四曰觜山珍支村(一作宾之又宾子又水之)长曰智伯虎。初降于花山。是为本彼部崔氏祖。今曰通仙部。柴巴等东南村属焉。致远乃本彼部人也。今皇龙寺南味吞寺南有古墟。云是崔侯古宅也。殆明矣。五曰金山加利村(今金刚山柏栗寺之北山也)长曰祇沱(一作只他)初降于明活山。是为汉岐部。又作韩岐部斐氏祖。今云加德部。上下西知乃貌等东村属焉。六曰明佸山高耶村。长曰虎珍。初降于金刚山。是为习比部薛氏祖。今临川部。勿伊村仍仇㫆村阙谷(一作葛谷)等东北村属焉。按上文此六部之祖。似皆从天而降。弩礼王九年始改六部名。又赐六姓。令俗中兴部为母。长福部为父。临川部为子。加德部为女。其实未详。前汉地节元年壬子(古本云建虎元年。又云建元三年等。皆误)三月朔。六部祖各率子弟。俱会于阏川岸上。议曰。我辈上无君主临理蒸民。民皆放逸。自从所欲。盖觅有德人。为之君主。立邦设都乎。于是乘高南望。杨山下萝井傍。异气如电光垂地。有一白马跪拜之状。寻捡之。有一紫卵(一云青大卵)马见人长嘶上天。剖其卵得童男。形仪端美。惊异之。俗于东泉(东泉寺在词脑野北)身生光彩。鸟兽率舞。天地振动。日月清明。因名赫居世王(盖乡言也。或作弗矩内王言光明理世也。说者云。是西述圣母之所诞也。故中华人赞仙桃圣母。有娠贤肇邦之语是也。乃至鸡龙现瑞产阏英。又焉知非西述圣母之所现耶)位号曰居瑟邯(或作居西干。初开□之时。自称云。阏智居西干一起。因其言称之。自后为王者之尊称)时人争贺曰。今天子已降。宜觅有德女君配之。是日沙梁里阏英井(一作娥利英井)边有鸡龙现。而左胁诞生童女(一云龙现死。而剖其腹得之)姿容殊丽。然而唇似鸡觜。将浴于月城北川。其觜拨落。因名其川曰拨川。营宫室于南山西麓(今昌林寺)奉养二圣儿。男以卵生卵如瓠。乡人以瓠为朴。故因姓朴。女以所出井名。名之二圣。年至十三岁。以五凤元年甲子。男立为王。仍以女为后。国号徐罗伐。又徐伐(今俗训京字云徐伐。以此故也)或云斯罗。又斯卢。初王生于鸡井。故或云鸡林国。以其鸡龙现瑞也。一说。脱解王时得金阏智。而鸡鸣于林中。乃改国号为鸡林。后世遂定新罗之号。理国六十一年。王升于天七日。后遗体散落于地。后亦云亡。国人欲合而葬之。有大蛇逐禁。各葬五体为五陵。亦名蛇陵。昙严寺北陵是也。太子南解王继位。
新罗历代君主
  赫居世居西干
南解次次雄
儒理尼师今
脱解尼师今
婆娑尼师今
祗摩尼师今
逸圣尼师今
阿达罗尼师今
伐休尼师今
奈解尼师今
助贲尼师今
沾解尼叱今
味邹尼叱今
儒礼尼叱今
基临尼叱今
讫解尼叱今
奈勿尼叱今
実圣尼叱今
讷祗麻立干
慈悲麻立干
照知麻立干
智证麻立干　
法兴王
真兴王
真智王
真平王
善徳女王
真徳女王
武烈王
文武王
神文王
孝昭王
圣徳王
孝成王
景徳王
恵恭王
宣徳王
元圣王
昭圣王
哀庄王
宪徳王
兴徳王
僖康王
闵哀王
神武王
文圣王
宪安王
景文王
宪康王
定康王
真圣女王
孝恭王
神徳王
景明王
景哀王
敬顺王